CELEX: 32014D0448
Language: lt
Date: 1404777600000
Title: 2014/448/ES: 2014 m. liepos 8 d. Komisijos įgyvendinimo sprendimas, kuriuo dėl afrikinio kiaulių maro Latvijoje iš dalies keičiamas Įgyvendinimo sprendimas 2014/178/ES (pranešta dokumentu Nr. C(2014) 4925)  Tekstas svarbus EEE

10.7.2014   
            
            
               LT
            
            
               Europos Sąjungos oficialusis leidinys
            
            
               L 201/31
            
         KOMISIJOS ĮGYVENDINIMO SPRENDIMAS
   2014 m. liepos 8 d.
   kuriuo dėl afrikinio kiaulių maro Latvijoje iš dalies keičiamas Įgyvendinimo sprendimas 2014/178/ES
   
      
         (pranešta dokumentu Nr. C(2014) 4925)
      
   
   (Tekstas svarbus EEE)
   
      (2014/448/ES)
   
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1989 m. gruodžio 11 d. Tarybos direktyvą 89/662/EEB dėl veterinarinių patikrinimų, taikomų Bendrijos vidaus prekyboje, siekiant sukurti vidaus rinką (1), ypač į jos 9 straipsnio 4 dalį,
   atsižvelgdama į 1990 m. birželio 26 d. Tarybos direktyvą 90/425/EEB dėl Bendrijos vidaus prekyboje tam tikrais gyvūnais ir produktais taikomų veterinarinių ir zootechninių patikrinimų, siekiant užbaigti vidaus rinkos kūrimą (2), ypač į jos 10 straipsnio 4 dalį,
   atsižvelgdama į 2002 m. gruodžio 16 d. Tarybos direktyvą 2002/99/EB, nustatančią gyvūnų sveikatos taisykles, reglamentuojančias žmonėms skirtų gyvūninės kilmės produktų gamybą, perdirbimą, paskirstymą ir importą (3), ypač į jos 4 straipsnio 3 dalį,
   kadangi:
   
               (1)
            
            
               Tarybos direktyvoje 2002/60/EB (4) nustatytos minimalios priemonės, taikytinos Sąjungoje dėl afrikinio kiaulių maro kontrolės, įskaitant priemones, kurių turi būti imamasi kilus afrikinio kiaulių maro protrūkiui, ypač tais atvejais, kai afrikinis kiaulių maras yra įtariamas arba patvirtintas laukinių kiaulių populiacijoje;
            
         
               (2)
            
            
               Komisijos įgyvendinimo sprendimas 2014/178/ES (5) buvo priimtas reaguojant į afrikinio kiaulių maro atvejus tam tikrose valstybėse narėse. To sprendimo priede nustatytos ir išvardytos apribojimų zonos, išskirstytos pagal rizikos, atsižvelgiant į epidemiologinę padėtį, lygį. Jame taip pat nustatytos gyvūnų sveikatos taisyklės, susijusios su kiaulių ir tam tikrų iš kiaulių gautų produktų iš nukentėjusių valstybių narių judėjimu, išsiuntimu ir ženklinimu, siekiant užkirsti kelią šios ligos plitimui į kitas Sąjungos sritis;
            
         
               (3)
            
            
               2014 m. birželio 26 d. pranešta apie afrikinio kiaulių maro atvejus laukinių kiaulių, konkrečiai – šernų, populiacijoje Latvijoje, to priežastis buvo afrikinio kiaulių maro virusas, patekęs iš kaimyninių trečiųjų šalių, kuriose pasitaiko šios ligos atvejų. Taip pat pranešta apie viruso patekimą į du mažus žemo biologinio saugumo lygio ūkius, esančius toje pačioje srityje. Atliekant dabartinės epidemiologinės padėties vertinimą turi būti atsižvelgta į šiuos protrūkius kartu su ligos atvejais šernų populiacijoje, esančioje greta Sąjungos išorės sienų. Siekiant tikslingai taikyti kontrolės priemones, užkirsti kelią ligos plitimui ir bet kokiems nereikalingiems prekybos trukdžiams Sąjungoje ir išvengti nepagrįstų trečiųjų šalių nustatomų kliūčių prekybai, bendradarbiaujant su susijusia valstybe nare skubos tvarka turi būti sudarytas Latvijos užkrėstų sričių Sąjungos sąrašas;
            
         
               (4)
            
            
               todėl Įgyvendinimo sprendimą 2014/178/ES būtina iš dalies pakeisti, kad į jo priedo I dalį ir II dalį būtų įtrauktos susijusios teritorijos;
            
         
               (5)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Įgyvendinimo sprendimo 2014/178/ES priedas iš dalies keičiamas pagal šio sprendimo priedą.
   2 straipsnis
   Šis sprendimas skirtas valstybėms narėms.
   
      Priimta Briuselyje 2014 m. liepos 8 d.
      
         
            Komisijos vardu
         
         Tonio BORG
         
            Komisijos narys
         
      
   
   
      (1)  OL L 395, 1989 12 30, p. 13.
   
      (2)  OL L 224, 1990 8 18, p. 29.
   
      (3)  OL L 18, 2003 1 23, p. 11.
   
      (4)  2002 m. birželio 27 d. Tarybos direktyva 2002/60/EB, nustatanti konkrečias nuostatas dėl afrikinio kiaulių maro kontrolės ir iš dalies pakeičianti Direktyvos 92/119/EEB nuostatas dėl Tešeno ligos ir afrikinio kiaulių maro (OL L 192, 2002 7 20, p. 27).
   
      (5)  2014 m. kovo 27 d. Komisijos įgyvendinimo sprendimas 2014/178/ES dėl gyvūnų sveikatos kontrolės priemonių, susijusių su afrikiniu kiaulių maru tam tikrose valstybėse narėse (OL L 95, 2014 3 29, p. 47).
   
      PRIEDAS
      Įgyvendinimo sprendimo 2014/178/ES priedas iš dalies keičiamas taip:
      
                  1)
               
               
                  I dalis papildoma šiuo punktu:
                  „3.   Latvija
                  
                  Šios Latvijos sritys:
                  
                               
                           
                           
                              Rēzeknes savivaldybėje Stoļerovas, Griškānu, Čornajas, Lūznavas, Maltas, Feimaņu, Silmalas ir Ozolaines valsčiai.
                           
                        
                               
                           
                           
                              Riebiņi savivaldybėje Riebiņu, Rušonas ir Silajāņu valsčiai.
                           
                        
                               
                           
                           
                              Preiļi savivaldybėje Pelēču, Preiļu ir Aizkalnes valsčiai.
                           
                        
                               
                           
                           
                              Ludza savivaldybėje Cirmas, Pureņu, Ņukšu, Isnaudas, Pildas, Nirzas ir Briģu valsčiai.
                           
                        
                               
                           
                           
                              Zilupe savivaldybėje Lauderu ir Zaļesjes valsčiai.
                           
                        
                               
                           
                           
                              Daugavpils savivaldybėje Dubnas, Višķu, Ambeļu, Biķernieku, Naujenes, Salienas, Vecsalienas, Skrudalienas, Demenes, Laucesas, Tabores ir Maļinovas valsčiai.
                           
                        
                               
                           
                           
                              Visa Ciblas savivaldybė.“
                           
                        
            
                  2)
               
               
                  II dalis papildoma šiuo punktu:
                  „3.   Latvija
                  
                  Šios Latvijos sritys:
                  
                               
                           
                           
                              Rēzeknes savivaldybėje Pušas, Mākoņkalna ir Kaunatas valsčiai.
                           
                        
                               
                           
                           
                              Visa Dagdas savivaldybė.
                           
                        
                               
                           
                           
                              Aglonas savivaldybėje Šķeltovas, Grāveru ir Kastuļinas valsčiai.
                           
                        
                               
                           
                           
                              Visa Krāslavas savivaldybė.
                           
                        
                               
                           
                           
                              Ludza savivaldybėje Rundēnu ir Istras valsčiai.
                           
                        
                               
                           
                           
                              Zilupe savivaldybėje Pasienas valsčius.“